ΧΡΙΣΤΟΥΓΕΝΝΑ & ΠΡΩΤΟΧΡΟΝΙΑ ΣΤΟ ΝΑΥΠΛΙΟ

WINTER CLUB

Στο Amalia Hotel Nafplio 4*

Γιορτές στην πρώτη πρωτεύουσα της Ελλάδας, με ατμόσφαιρα, γεύσεις και διασκέδαση για όλη την οικογένεια!

Συνδυάστε τη γιορτινή εμπειρία του Manessis Winter Club με τις βόλτες στην Παλιά Πόλη του Ναυπλίου, την Πλατεία Συντάγματος, το Παλαμήδι και το πολυφωτογραφημένο Μπούρτζι.

Πλήρης διατροφή, ποτά στα γεύματα, εορταστικά προγράμματα, ζωντανή μουσική και καθημερινό Mini Club συνθέτουν μια ολοκληρωμένη χριστουγεννιάτικη απόδραση, σε μικρή απόσταση από την Αθήνα.

3 νύχτες από 624€ το δίκλινο δωμάτιο
Από 312€ ανά άτομο

Γιατί να το επιλέξετε

· Διαμονή στο πρόσφατα ανακαινισμένο Amalia Hotel Nafplio 4*

· Μόλις 2,5 χλμ. από το κέντρο του Ναυπλίου

· Πλήρης διατροφή με πλούσιους μπουφέδες

· Δωρεάν κρασί, μπύρες και αναψυκτικά στα γεύματα

· Ελληνικό γλέντι με ζωντανή μουσική και χορό

· Μουσική από DJ ανήμερα των Χριστουγέννων και της Πρωτοχρονιάς

· Καθημερινό Manessis Mini Club

· Δωρεάν διαμονή για το πρώτο παιδί έως 9,99 ετών

· Δωρεάν υπαίθριος χώρος στάθμευσης

· Εύκολη πρόσβαση από την Αθήνα

	Τιμή ανά δωμάτιο ανά διανυκτέρευση 
	με παροχές smart all inclusive
	        με ημιδιατροφή
χωρίς ποτά

	
	24-27/12

31/12-3/1
	23, 27-31/12
3-6/1

	Ελάχιστος αριθμός διανυκτερεύσεων
	3
	2

	Δίκλινο 
	208
	133

	3ο άτομο
	49
	20

	3ο άτομο έως 10 ετών
	Δωρεάν
	Δωρεάν

	4ο άτομο 2 έως 11.99 ετών
	29
	25

	Μονόκλινο
	180
	117


Οι χρεώσεις για το 3ο και το 4ο άτομο υπολογίζονται ανά άτομο και ανά διανυκτέρευση.

Βρέφη 0–1,99 ετών φιλοξενούνται δωρεάν.
Οικογενειακή προσφορά

Για οικογένειες δύο ενηλίκων με δύο παιδιά έως 9,99 ετών, οι οποίες επιλέγουν δύο διπλανά δωμάτια, παρέχεται έκπτωση 15% στο δεύτερο δωμάτιο.

Η προσφορά δεν ισχύει για τις περιόδους 27–30/12/2026 και 3–6/1/2027.

Το Smart All Inclusive περιλαμβάνει
Πλήρης διατροφή

· Πλούσιους μπουφέδες πρωινού, μεσημεριανού και δείπνου.

· Εορταστικούς μπουφέδες την παραμονή και ανήμερα των Χριστουγέννων και της Πρωτοχρονιάς.

· Ντόπιο κρασί σε καράφα, μπύρες και αναψυκτικά, χωρίς επιπλέον χρέωση, κατά τη διάρκεια των γευμάτων.

· Ζεστά κάστανα και Coffee Station καθημερινά, από τις 16:00 έως τις 18:00.

Η παροχή Smart All Inclusive αρχίζει με δείπνο την ημέρα της άφιξης.

Γιορτές με ζωντανή μουσική και χορό

· 24/12: Παραμονή Χριστουγέννων με εορταστικό μπουφέ, ζωντανή μουσική και ελληνικό γλέντι.

· 25/12: Χριστούγεννα με εορταστικό μπουφέ και μουσική από DJ.

· 31/12: Υποδεχόμαστε το νέο έτος με εορταστικό μπουφέ, ζωντανή μουσική και χορό.

· 1/1: Πρωτοχρονιά με εορταστικό μπουφέ και μουσική από DJ.

Mini Club

Ιδιαίτερη φροντίδα για τους μικρούς μας φίλους

Το τζάκι ανάβει και ο ειδικά διαμορφωμένος παιδικός χώρος γεμίζει παραμύθια, ζωγραφιές, χρώματα και γιορτινές δημιουργίες.

Με την καθοδήγηση εξειδικευμένων παιδαγωγών, τα παιδιά συμμετέχουν σε:

· Αφήγηση παραμυθιών δίπλα στο τζάκι

· Ζωγραφική και δημιουργικές χειροτεχνίες

· Ομαδικά παιχνίδια

· Μουσική και χορό

· Ζωγραφική προσώπου με ειδικές πιστοποιημένες βαφές

· Πολλές ακόμη γιορτινές εκπλήξεις

Όσο τα παιδιά δημιουργούν και διασκεδάζουν, οι γονείς μπορούν να απολαύσουν ξέγνοιαστα τη διαμονή τους και τις βόλτες τους στο γιορτινό Ναύπλιο.

Ωράριο λειτουργίας

Καθημερινή πρωινή και απογευματινή παιδική απασχόληση από 24/12/2026 έως 6/1/2027.

Στις 27, 28, 29 και 30/12, το Mini Club λειτουργεί μόνο τις απογευματινές ώρες.

Amalia Hotel Nafplio 4*

Μόλις 2,5 χλμ. από το κέντρο του Ναυπλίου, το Amalia Hotel Nafplio 4* συνδυάζει την εύκολη πρόσβαση στην πόλη με την ηρεμία ενός καταπράσινου περιβάλλοντος.

Οι μεγάλοι κήποι με τους φοίνικες, τα λουλούδια και την πλούσια βλάστηση δημιουργούν την αίσθηση μιας ξεχωριστής απόδρασης, λίγα μόλις λεπτά από την Παλιά Πόλη.

Η νεοκλασική αρχιτεκτονική, το εντυπωσιακό μαρμάρινο lobby, το φωτεινό αίθριο και οι άνετοι κοινόχρηστοι χώροι συνθέτουν ένα κομψό και φιλόξενο περιβάλλον. Τα ευρύχωρα δωμάτια διαθέτουν φυσικό φως και, ανάλογα με τη θέση και τον τύπο τους, θέα προς τους κήπους, το Παλαμήδι ή τη θάλασσα.

Με άνετο υπαίθριο χώρο στάθμευσης και εύκολη πρόσβαση στα σημαντικότερα αξιοθέατα της Αργολίδας, το ξενοδοχείο αποτελεί ιδανική βάση τόσο για οικογενειακές διακοπές όσο και για μια ξεχωριστή απόδραση για δύο.

Ανακαλύψτε το Ναύπλιο

Παλιά Πόλη και Πλατεία Συντάγματος

Περπατήστε στα πλακόστρωτα σοκάκια της Παλιάς Πόλης, ανάμεσα σε νεοκλασικά αρχοντικά, πέτρινες βρύσες, λουλουδιασμένες αυλές και μικρά καταστήματα. Απολαύστε τον καφέ ή το φαγητό σας στην ιστορική Πλατεία Συντάγματος και συνεχίστε τη βόλτα σας στην παραλία.

Παλαμήδι, Ακροναυπλία και Μπούρτζι

Ανεβείτε στο επιβλητικό Παλαμήδι και απολαύστε την πανοραμική θέα προς την πόλη και τον Αργολικό κόλπο. Περιηγηθείτε στην Ακροναυπλία και φωτογραφίστε το Μπούρτζι, το χαρακτηριστικό ενετικό φρούριο που αποτελεί το διαχρονικό σύμβολο του Ναυπλίου.

Περίπατος της Αρβανιτιάς

Ακολουθήστε την παραθαλάσσια διαδρομή της Αρβανιτιάς, έναν από τους ομορφότερους περιπάτους της πόλης, με υπέροχη θέα προς τη θάλασσα και τους βράχους της Ακροναυπλίας.

Μουσεία του Ναυπλίου

Επισκεφθείτε το Αρχαιολογικό Μουσείο, την Εθνική Πινακοθήκη – Παράρτημα Ναυπλίου, το Πελοποννησιακό Λαογραφικό Ίδρυμα και το ιδιαίτερο Μουσείο Κομπολογιού.

Κοντινές εξορμήσεις

Η τοποθεσία του ξενοδοχείου προσφέρει εύκολη πρόσβαση στην Αρχαία Τίρυνθα, τις Μυκήνες και το Αρχαίο Θέατρο της Επιδαύρου, δημιουργώντας πολλές επιλογές για ημερήσιες πολιτιστικές εξορμήσεις.

Περίοδοι λειτουργίας Smart All Inclusive

· Χριστούγεννα: άφιξη 24/12/2026 – αναχώρηση 27/12/2026

· Πρωτοχρονιά: άφιξη 31/12/2026 – αναχώρηση 3/1/2027

Στις υπόλοιπες διαθέσιμες ημερομηνίες, το ξενοδοχείο λειτουργεί με ημιδιατροφή χωρίς ποτά και το πρόγραμμα παιδικής απασχόλησης που αναφέρεται παραπάνω.

Δεν περιλαμβάνεται: Το τέλος ανθεκτικότητας στην κλιματική κρίση, ύψους  3€ ανά δωμάτιο και διανυκτέρευση, το οποίο καταβάλλεται απευθείας στο ξενοδοχείο. Το ποσό ενδέχεται να μεταβληθεί σε περίπτωση αλλαγής της σχετικής νομοθεσίας.

